b'\n_START_ARTICLE_\nLawa ng Balinsasayao\n_START_SECTION_\nProtektadong lugar\n_START_PARAGRAPH_\nAng Lawa ng  Balinsasayao at ang katabi nitong Lawa ng Danao,kasama rin ang Lawa ng Kabalin-an  at ang nakapalibot nitong mga lugar na may kabuuang sukat na 8,016 hectare (19,810 acre) ay kabilang sa protektadong lugar noong  Nobyembre 21, 2000, sa bisa ng Proklamasyong Bilang 414  na ngayon ay naitalaga bilang Likas na Liwasan ng Kambal na Lawa ng Balinsasayao.\n_START_SECTION_\nFlora at fauna\n_START_PARAGRAPH_\nIsa sa panghatak turista ng lalawigan ang, Lawa ng Balinsasayao dahil ito ay protektadong liwasan, tahanan ng lumalagong ecosystem at biodiversity. Ang lawa ay mayaman sa isdang fauna, pati na rin ang iba pang bilang ng kilalalang uri ng isda,  at ang nakapalibot na matatayog na puno o ang dipterocarpna pinamumugaran ng mga ibon. _NEWLINE_Ang ibat-ibang uri ng isda katulad ng Tilapya , Karpa, Dalag, Anquilla sp,  Macrobrachium sp, Viruna literata, Fabricus sp at ang Chanos chanos ay matatagpuan din sa lawa. Ang kagubatan ay nababalot ng matataas na puno o dipterocarp. Walang gaanong impormasyon patungkol sa halamang tubig sa lugar.\n_START_SECTION_\nKonserbasyon at pangangalaga\n_START_PARAGRAPH_\nAng pagpapanatili at pangangalaga ng flora at fauna ay isa pa ring suliranin katulad na lamang sa palibot ng kagubatan na patuloy nang nasisira dahil sa pagtotroso at paggawa ng uling (panggatong). Ang walang tigil na pagpuputol ng mga puno at pagkakaingin ng mga  (kaingiros), na nakapagpabawas sa daloy ng tubig dahilan upang matuyo ang lawa.'